CELEX: C2005/106/67
Language: lv
Date: 2005-04-30 00:00:00
Title: lieta T-66/05: Prasība pret Eiropas Kopienu Komisiju, ko Jörn Sack iesniedza 2005. gada 17. februārī

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/32
            
         Prasība pret Eiropas Kopienu Komisiju, ko Jörn Sack iesniedza 2005. gada 17. februārī
   (lieta T-66/05)
   (2005/C 106/67)
   tiesvedības valoda — vācu
   Eiropas Kopienu Pirmās instances tiesā 2005. gada 17. februārī izskatīšanai ir iesniegta prasība pret Eiropas Kopienu Komisiju, ko cēla Jorns Saks [Jörn Sack], ar dzīvesvietu Tervurenā (Beļģija), kuru pārstāv advokāti U. Līmans–Brauns [U. Lehmann-Brauns] un D. Mālo [D. Mahlo].
   Prasītāja prasījumi Pirmās instances tiesai ir šādi:
   
               —
            
            
               atcelt lēmumus, ar kuriem noteikts prasītāja atalgojums no 2004. gada maija līdz 2005. gada februārim, sakarā ar vienlīdzīgas attieksmes principa pārkāpumu un pārvērtēt viņa atalgojumu par šiem mēnešiem, ievērojot minēto principu;
            
         
               —
            
            
               atcelt Administrācijas ģenerāldirektorāta ģenerāldirektora 2004. gada 26. novembra lēmumu, ar kuru noraidīta prasītāja 2004. gada 21. jūnija sūdzība;
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   Prasītājs bija Komisijas Juridiskā dienesta ierēdnis ar A*14 pakāpi. Sakarā ar prasītāja īpašajām funkcijām Juridiskajā dienestā, viņš lūdza atzīt sevi par vidējā līmeņa vadītāju ar sekojošām tiesībām uz Civildienesta noteikumu 44. panta 2. punktā, 46. pantā un XIII pielikuma 7. panta 4. punktā paredzēto algas palielinājumu.
   Savas prasības atbalstam prasītājs apgalvo, ka lēmums, ar kuru noraidīta tā sūdzība formāli bija nepilnīgs, jo tas tika pieņemts vienīgi angļu valodā, lai gan prasītāja pirmā sūdzība bija vācu valodā, un ka, neņemot vērā tā sūdzības individuālo raksturu, tika pārkāpts EKL 253. pants.
   Prasītājs norāda, ka, novērtējot tā darbu un piešķirot pakāpi, ir pārkāpts vienlīdzīgas attieksmes pamatprincips. Prasītājs uzskata, ka viņa pienākumi un atbildība bija līdzvērtīgi ar nodaļas vadītāja pienākumiem. Apstāklis, ka tā pēctecim tika piešķirta augstākas pakāpes samaksa, bija vēl viens vienlīdzīgas attieksmes principa pārkāpums.